Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 113/12/5507	Námestovo, 8.8.2012
EEČ : 2-41-72-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov spáchaná vo forme spolupáchateľstva podľa § 20 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Obvinený XXXXX nahradil škodu spoločne s obvineným XXXXX každému z poškodených vo výške: 650,00 €. 
b.	Peňažná suma určená na všeobecne prospešné účely: 250,00 €. 
c.	Konkrétny adresát peňažnej sumy určenej na všeobecne prospešné účely: XXXXX, XXXXX XXXXX, so sídlom XXXXX, XXXXX. 
d.   Suma odovzdaná štátu na peňažnú pomoc obetiam trestnej činnosti: 125,00 €. 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX.
	Obvinený sa mal skutku dopustiť tak, že dňa 09. 02. 2012 v čase okolo 08.00 hod., po predchádzajúcej dohode a spoločne s obvineným XXXXX, nar. XXXXX, z lesného porastu č. XXXXX, ktorý sa nachádza v časti zvanej XXXXX, XXXXX v katastrálnom území obce XXXXX, z pozemku parcelné číslo XXXXX, ktorého podielovými spoluvlastníkmi sú XXXXX, nar. XXXXX, trvale bytom XXXXX a XXXXX, nar. XXXXX, trvale bytom XXXXX, odcudzil 10 kusov jedle o objeme 20 m3, čím spôsobil spolu s obvineným XXXXX XXXXX, nar. XXXXX a XXXXX, nar. XXXXX škodu vo výške 1.300,- EUR.
Odôvodnenie: 
Poverený príslušník PZ Obvodného oddelenia PZ XXXXX uznesením spisová značka XXXXX zo dňa XXXXX podľa § 199 odsek 1 Trestného poriadku začal trestné stíhanie pre prečin krádeže podľa § 212 ods. 2 písm. d/ Trestného zákona. Následne uznesením sp. zn. XXXXX zo dňa XXXXX podľa § 206 ods. 1 Trestného poriadku vzniesol obvinenie XXXXX, nar. XXXXX, trvale bytom XXXXX a XXXXX, nar. XXXXX, trvale bytom XXXXX, a to pre prečin krádeže podľa § 212 ods. 2 písm. d/ Trestného zákona spáchaný formou spolupáchateľstva podľa § 20 Trestného zákona, ktorého sa obvinení mali dopustiť na tom skutkovom základe, ako je to uvedené vo výrokovej časti tohto uznesenia. 

	Preskúmaním príslušného spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého hranica neprevyšuje hranicu uvedenú v ustanovení § 220 odsek 1 Trestného poriadku, teda o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov. 

Obvinení XXXXX, nar. XXXXX a XXXXX, nar. XXXXX a poškodení XXXXX, nar. XXXXX, trvale bytom XXXXX a XXXXX, nar. XXXXX, trvale bytom XXXXX uzavreli dňa 25. 05. 2012 dohodu o zmieri, v rámci ktorej obvinení vyhlásili, že spáchali skutok, ktorý je im kladený za vinu, pričom tu nie sú pochybnosti o tom, že toto vyhlásenie vykonali slobodne, vážne, zrozumiteľne a určito. Poškodení v rámci predmetnej dohody vyhlásili, že od obvinených žiadali náhradu škody vo výške 1.300,- EUR, ktorá vznikla skutkom, pre ktorý sú obvinení v tomto konaní trestne stíhaní. Táto suma im bola vyplatená zo strany obvinených dňa 21. 02. 2012, a to osobne k ich rukám, čiže každému jednotlivo v sume 650,- EUR. Obvinení sa zároveň poškodeným za svoje konanie osobne ospravedlnili.

	Obvinený XXXXX a aj obaja poškodení so zmierom výslovne súhlasili. 

	Obvinený XXXXX, nar. XXXXX zložil do pokladne Okresnej prokuratúry Námestovo peňažnú čiastku vo výške 250, - EUR určenú na všeobecne prospešné účely, z ktorej suma vo výške 125,- EUR  je určená štátu na peňažnú pomoc poškodeným podľa osobitného  zákona a zvyšná suma vo výške 125,- EUR je určená pre XXXXX, XXXXX XXXXX, XXXXX, číslo účtu XXXXX. Táto peňažná suma nie je neprimeraná závažnosti spáchaného prečinu.

	K osobe obvineného XXXXX bolo zistené, že v mieste trvalého bydliska požíva  dobrú povesť, doposiaľ nebol priestupkovo riešený a ani súdom trestaný. 
	
	Vyhodnotením všetkých vykonaných dôkazov a vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvineného a na jeho osobné a majetkové pomery, som dospela k záveru, že takýto spôsob rozhodnutia je dostačujúci. 

	Vzhľadom k vyššie uvedeným skutočnostiam som rozhodla tak, ako je to uvedené vo výrokovej časti tohto uznesenia. 
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexandra Kečkešová
prokurátorka